Komisijos reglamentas (EB) Nr. 3300/93
1993 m. lapkričio 30 d.
iš dalies keičiantis Reglamentą (EEB) Nr. 1274/91, nustatantį išsamias Tarybos reglamento (EEB) Nr. 1907/90 dėl tam tikrų prekybos kiaušiniais standartų įgyvendinimo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos reglamentą (EEB) Nr. 1907/90 dėl tam tikrų prekybos kiaušiniais standartų [1] su pakeitimais, padarytais Reglamentu (EEB) Nr. 2617/93 [2], ypač į jo 10 straipsnio 3 dalį ir 20 straipsnio 1 dalį,
atsižvelgdama į Tarybos reglamentą (EEB) Nr. 2617/93, ypač į jo 2 straipsnį,
kadangi Komisijos reglamente (EEB) Nr. 1274/91 [3] su paskutiniais pakeitimais, padarytais Reglamentu (EEB) Nr. 2221/92 [4], pateikiamos išsamios taisyklės, būtinos įgyvendinant tokius prekybos standartus;
kadangi, siekiant aprūpinti vartotojus geros kokybės produkcija, yra tikslinga numatyti, kad kiaušiniai būtų surenkami dažniau ir būtų nustatyti griežtesni reikalavimai "ekstra" kiaušiniams;
kadangi, Reglamentu (EEB) Nr. 2617/93 nustačius, kad ant A klasės kiaušinių pakuočių privalu nurodyti minimalaus tinkamumo vartoti datą ir atitinkamus nurodymus dėl saugojimo, atsiranda būtinybė suderinti Reglamente (EEB) Nr. 1274/91 pateiktas išsamias datos nurodymo taisykles;
kadangi šiame reglamente numatytos priemonės atitinka Paukštienos ir kiaušinių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 1274/91 iš dalies keičiamas taip:
1) 1 straipsnio 1 dalies antroji pastraipa išbraukiama;
2) 5 straipsnio 1 dalies antroji pastraipa pakeičiama taip: „Oro tarpas: ne daugiau kaip 6 mm aukščio, nesikeičiantis; tačiau pakuojant kiaušinius, kurie bus pateikti į rinką kaip "ekstra" kiaušiniai, jis neturi viršyti 4 mm; “
3) 14, 15 ir 16 straipsniai pakeičiami taip:
"14 straipsnis
1. Vadovaujantis Tarybos direktyvos 79/112/EEB [5] 9 straipsnio 2 dalimi, pakuojant žymima Reglamento (EEB) Nr. 1907/90 10 ir 15 straipsniuose minima minimalaus tinkamumo vartoti data. Nurodomi vienas arba keli tokie įrašai:
- Consúmase preferentemente antes del…,
- Mindst holdbar til…,
- Mindestens haltbar bis…,
- Ανάλωση κατά προτίμηση πριν από…,
- Best before…,
- À consommer de préférence avant le…,
- Da consumarsi preferibilmente entro…,
- Ten minste houdbaar tot…,
- A consumir de prefrencia antes de…
Šiuo tikslu data nurodoma dviem skaičių kombinacijomis, ją rašant tokia tvarka:
- diena: nuo 1 iki 31,
- mėnuo: nuo 1 iki 12.
2. Didelių pakuočių ir netgi didelėse pakuotėse esančių mažų pakuočių išorinėje pusėje aiškiai matomoje vietoje lengvai įskaitomomis raidėmis pateikiama nuoroda, vartotojams patarianti nupirktus kiaušinius laikyti šaldytuve.
3. Kai kiaušiniai parduodami nesupakuoti, 2 dalyje minima nuoroda pateikiama taip, kad būtų matomoje vietoje ir vartotojui aiški.
15 straipsnis
Reglamento (EEB) Nr. 1907/90 10 ir 15 straipsniuose nurodyta pakavimo data žymima vienu arba keliais tokiais iš šių įrašais:
- Embalado el:…,
- Pakket den:…,
- Verpackt am:…,
- Ημερομηνία συσκευασίας: …;
- Packing date:…,
- Emballé le:…,
- Date d’imballaggio:…,
- Verpakt op:…,
- Embalado em:…
ir dviem skaičių kombinacijomis, kaip nurodyta 14 straipsnio 1 dalies antrojoje pastraipoje.
16 straipsnis
1. Be minimalaus tinkamumo vartoti datos ir (arba) pakavimo datos, operatorius pakuodamas gali ant kiaušinių ar ant pakuočių, arba ir ant vienų, ir ant kitų, nurodyti siūlomą pardavimo terminą.
2. Siūlomas pardavimo terminas - tai nurodyta paskutinė diena, kurią kiaušiniai turėtų būti siūlomi pardavimui ir po kurios jie dar gali būti saugomi septynias dienas. Ji nustatoma atsižvelgiant į tai, kad "A"; klasės kiaušiniai šio reglamento 5 straipsnio 1 dalyje apibūdintų savybių nepraras iki to saugojimo laikotarpio pabaigos, kai bus tinkamai saugomi. Minimalaus tinkamumo vartoti data sutampa su šio saugojimo laikotarpio pabaiga.
Nuoroda turi būti suformuluota taip, kad rekomenduojamas pardavimo terminas būtų aiškus.
3. Pakuodamas operatorius gali ant pakuočių nurodyti kiaušinių padėjimo datą, kuri tokiu atveju nurodoma ir ant pakuotėse esančių kiaušinių. Tačiau kiaušinių padėjimo data gali būti antspauduojama ant kiaušinių pačiame ūkyje.
4. Nurodant ant kiaušinių datas, kurios nurodomos šiame straipsnyje, taip pat nurodant ant pakuočių pardavimo terminą ir kiaušinių padėjimo datą, naudojamos viena arba kelios I priede išvardytos formuluotės.
5. Šiame straipsnyje minimos datos nurodomos dviem skaičių kombinacijomis, kaip nurodyta 14 straipsnio 1 dalies antrojoje pastraipoje.";
4) 17 straipsnio pirmajame sakinyje nuoroda į "15 straipsnį" keičiama nuoroda į "16 straipsnį";
5) 21 straipsnio 1 dalis pakeičiama taip:
"1. Reglamento (EEB) Nr. 1907/90 11 straipsnyje numatytos juostelės ir etiketės yra baltos spalvos, o nuorodos išspausdintos ant juostelių ir etikečių - juodos.";
6) 24 straipsnio 1 dalis pakeičiama taip:
"1. Reglamento (EEB) Nr. 1907/90 12 straipsnyje minima juostelė arba etiketė turi būti atspausta arba pritvirtinta taip, kad neuždengtų jokios ant pakuotės esančios informacijos. Ant juostelės arba etiketės mažiausiai 1 cm aukščio raidėmis kursyvu išspausdinama nuoroda "ekstra iki…"; ir kaip apibrėžta 14 straipsnio 1 dalies antrojoje pastraipoje minimos dvi skaičių kombinacijos, nurodančios septintąją dieną po įpakavimo.";
7) 25 straipsnio 2 dalies e punktas pakeičiamas taip:
"e) - A klasės kiaušiniams - pradinė minimalaus tinkamumo vartoti data, o apačioje - žodžiai "perrūšiuoti kiaušiniai";,
- kitų klasių kiaušiniams - žodžiai "pakavimo data:";, po to - pirmojo pakavimo data; apačioje - žodis "perrūšiuoti";:, po to - perrūšiavimo data tokiu būdu, koks numatytas 14 straipsnio 1 dalies antroje pastraipoje.";
8) 26 straipsnio 2 dalies e punktas pakeičiamas taip:
"e) - A klasės kiaušiniams - pradinė minimalaus tinkamumo vartoti data, o apačioje - žodžiai "perpakuoti kiaušiniai";,
- kitų klasių kiaušiniams - žodžiai "pakavimo data:";, po to - pirmojo pakavimo data; apačioje - žodis "perpakuoti";, po to - perpakavimo data tokiu būdu, koks numatytas 14 straipsnio 1 dalies antroje pastraipoje.";
9) I priedas pakeičiamas šio reglamento priedu.
2 straipsnis
Iki 1994 m. rugsėjo 30 d. operatoriai gali ir toliau naudoti turimas pakavimo medžiagas su nuorodomis, atitinkančiomis iki 1993 m. gruodžio 1 d. taikytinas nuostatas.
Tačiau minimalaus tinkamumo vartoti data ir patarimas laikyti nusipirktus kiaušinius šaltai turi būti nurodyti ne vėliau kaip nuo 1994 m. birželio 1 d., tvirtinant prie pakuočių juostelę arba etiketę su Reglamento (EEB) Nr. 1274/91 14 straipsnio 1 ir 2 dalyse minimomis nuorodomis.
Nuo 1994 m. birželio 1 d. Reglamento (EEB) Nr. 1274/91 24 straipsnio 1 dalies antrame sakinyje paminėta nuoroda yra pateikiama ant juostelės arba etiketės visada.
3 straipsnis
Šis reglamentas įsigalioja 1993 m. gruodžio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1993 m. lapkričio 30 d.